钦定古今图书集成/明伦汇编/氏族典/第405卷 > 《郑樵通志》 > 以国为氏
## 钦定古今图书集成/明伦汇编/氏族典/第405卷 > 《郑樵通志》 > 以国为氏

吕氏，姜姓，侯爵，炎帝之后也。虞夏之际，受封为诸侯。
或言伯夷佐禹有功，封于吕，今蔡州新蔡即其地也。
历夏、商不坠。至周穆王，吕侯入为司寇。或言宣王时
改吕为“甫”，然吕、甫声相近，未必改也，故又有甫氏出
焉。吕望相武王，吕姜为卫庄公妃，其时吕国犹存故
也。吕望封齐之后，本国微弱，为宋所并，故宋有吕封
人乐惧、吕封人华豹。又晋有吕氏，出于魏氏，未知其
以字以邑与？汉有单父吕公女，为高帝后，封临泗侯。
又后魏有比丘氏，改为吕氏。